Tsjermoela Hoender | SAUK.co.za - Nuus.info
Posted on 09/06/2016 Leave a comment
Tsjermoela is ’n geurige Marokkaanse smeermengsel wat baie lekker is saam met vis en hoender.
Daar is baie verskillende resepte – pas dit aan om by jou smaak te pas.
Staantyd: oornag of minstens ’n paar uur
3 knoffelhuisies, gekneus en fyn gekap
7 ml (1½ t) fyn komyn
2 ml droë brandrissiepoeier
5 ml (1 t) gerookte paprika (of gewoon)
7 ml (1½ t) borrie
skil en sap van een groot suurlemoen
60 ml (¼ k) vars pietersielie, fyn gekap
60 ml (¼ k) vars koljanderblare, fyn gekap
2 ml grof gemaalde swartpeper
500 g jong aartappels, gaar
2 groot suurlemoene, gehalveer
Meng al die bestanddele vir die tsjermoela. Plaas die hoenderstukke in ’n groot glasbak, skep die tsjermoela oor en meng. Laat marineer oornag of minstens ’n uur of twee.Voorverhit die oond tot 180 °C. Plaas die hoender in ’n oondbak en bak sowat 40 minute of tot byna gaar.Sny die aartappels in kwarte en rangskik dit tussen die hoenderstukke. Bak nog 15-20 minute of tot gaar.Garneer met vars pietersielie en sit voor met suurlemoenhalwes en vars gebakte brood.
Huisgenoot Februarie 17, 2009
« So storm die SABC se verdoeseling van die waarheid voort
Skaapbredie met gebraaide piesang »